《赠莫子偲》
清代·李士棻

卅年流誉满词场，湖海交游尽老苍。学海世推黔帜志，荐章今许古循良。

篆书突过当涂李，诗格兼摹双井黄。一事笑君憨胜我，陈编敝簏侈收藏。

作者简介：（1821—1885）清四川忠州人，字芋仙。咸丰五年副贡，历任彭泽、南丰、临川知县。后流寓上海。长于律诗。有《天瘦阁诗半》、《天补楼行记》。“诗半”者，盖士棻自谓长于律诗，而不能为古体，故自署其集如此。